Document ID: 32011D0453

KOMISIJAS ĪSTENOŠANAS LĒMUMS
(2011. gada 13. jūlijs),
ar ko pieņem dalībvalstu ziņošanas pamatnostādnes, ko tās veic saskaņā ar Eiropas Parlamenta un Padomes Direktīvu 2010/40/ES
(izziņots ar dokumenta numuru C(2011) 4947)
(2011/453/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2010. gada 7. jūlija Direktīvu 2010/40/ES par pamatu inteliģento transporta sistēmu ieviešanai autotransporta jomā un saskarnēm ar citiem transporta veidiem (1) un jo īpaši tās 15. panta 2. punktu,
tā kā:
(1)
Direktīvas 2010/40/ES 17. panta 1. punktā paredzēts, ka līdz 2011. gada 27. augustam dalībvalstis iesniedz Komisijai ziņojumu par valsts pasākumiem un projektiem saistībā ar prioritārajām jomām.
(2)
Direktīvas 2010/40/ES 17. panta 2. punktā paredzēts, ka līdz 2012. gada 27. augustam dalībvalstis informē Komisiju par saviem turpmāko piecu gadu rīcības plāniem saistībā ar ITS.
(3)
Direktīvas 2010/40/ES 17. panta 3. punktā paredzēts, ka pēc sākotnējā ziņojuma dalībvalstis ik pēc trim gadiem ziņo par progresu, kāds panākts 17. panta 1. punktā minēto darbību ieviešanā.
(4)
Direktīvas 2010/40/ES 17. panta 2. punktā paredzēts arī pieņemt pamatnostādnes attiecībā uz dalībvalstu ziņojumiem.
(5)
Šajā lēmumā paredzētie pasākumi ir saskaņā ar atzinumu, ko sniegusi Eiropas ITS komiteja, kura izveidota atbilstoši Direktīvas 2010/40/EK 15. panta 1. punktam,
IR PIEŅĒMUSI ŠO LĒMUMU.
1. pants
Ar šo ir pieņemtas pamatnostādnes attiecībā uz dalībvalstu ziņojumiem, kā norādīts pielikumā.
2. pants
Šis lēmums ir adresēts dalībvalstīm.
Briselē, 2011. gada 13. jūlijā

Labels: 12
8
15